Blankvannskogen hørte på 1600-tallet under Bogstad, og på 1700-tallet under Løren. Plassen Blankvannsbråten ble ryddet på slutten av 1700-tallet. P. Chr. Asbjørnsen forteller sagn om sølvfunn der: «en sølvåre på bunnen av Blankvann så tykk som en tømmerstokk». Sør for Blankvann ligger Nordmarkskapellet, og vest for vannet ligger Studenterhytta.Blankvann landskapsvernområde, som ble opprettet 14. juni 2002, omfatter i alt 3342 dekar i området rundt Blankvann. Området er vernet for å bevare et vakkert skoglandskap og kulturlandskap med instruktiv geologi, interessant vannsystem, spesielle naturlige vegetasjonstyper, urterike enger og en artsrik flora med sjeldne og plantegeografisk interessante arter. Kart  Les mer i Store norske leksikon Oslo
Blankvann er et vann i Nordmarka i Oslo, beliggende 351 meter over havet og med en største dybde på cirka 50 meter.